：「卑职窃思，葡国地小民贫，向恃澳门爲供给外府，自中国通商之后，洋货专注香港，而澳门之利源一减，旋因禁卖猪仔，收回闱姓，而澳门之利源再减。近则海道沙淤，大船不能进泊，富商裹足，殷户潜移，而葡人之流寓澳门者，又生齿日繁，实有外强中干，岌岌不能自保之势。故于同治初年毁三巴门围墻，越望夏、龙田各村而至关闸，次而青洲，次而潭仔（凼仔），再次而过路环，居然近佔七村，远夺三岛，编户籍收税，借此以充官兵之俸饷。」